Diari Oficial de la Generalitat Valenciana


Sumari del DOGV 6491, del 30-03-2011 (2011/3126)

Notificació de la sentència dictada en el judici de divorci contenciós número 498/2010.
---------------------------------------------------------------------------------------

### Dades del document

Número de DOGV
:   6491

Data del DOGV
:   30-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3126


Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Notificació de la sentència dictada en el judici de divorci contenciós número 498/2010. [2011/3126]  
Judici divorci contenciós 000498/2010   
Part demandant: Constantina Adriana Durla.  
Part demandada: Constantín Durla.   
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:   
«Sentència número 2/2011  
Alcoi, 10 de gener de 2011   
Jutgessa: Patricia Moreno Sevillano.  
Divorci contenciós 498/2010  
Demandant: Constantina Adriana Durla.  
Lletrada: María Victoria Silvestre Francés.  
Procuradora: Francisca Arranz Hernández.  
Demandat: Constantín Durla.  
Rebel.  
Antecedents de fet  
/.../  
Fonaments de dret  
/.../  
  
Dispositiva  
Estime la demanda interposada per Constantina Adriana Durla contra Constantín Dural i dispose la dissolució del matrimoni, per divorci dels esmentats, i l'adopció de les següents mesures:  
1. Exercici de la pàtria potestat compartida entre ambdós progenitors.  
2. Guarda i custòdia de les menors a favor de la mare.  
3. Respecte del règim de visites, no s'estableix un règim de visites a   
favor del pare atés que aquest es troba en parador desconegut i no ha fet ús fins a aquest moment del seu dret de visites, sense perjudici que si aquest torna i vol exercir el seu dret de visites, aquestes consistiran en un règim de visites tutelat amb la supervisió a través del Punt de Trobada Familiar. Les parts se subjectaran a l'horari que establisca el mateix Punt de Trobada Familiar, tot això considerant el poc contacte, per no dir quasi que nul, entre el pare i les filles, cosa que fa necessari normalitzar-ne la situació i amb la previsió que posteriorment es puga modificar a un règim tutelat sense supervisió sempre que els tècnics del Punt de Trobada Familiar ho consideren convenient i amb un informe favorable previ d'aquest . Ara bé, aquest règim de visites únicament es portarà a cap pel que fa al cas que el pare torne i vulga reprendre el contacte amb les seues filles.   
  
4. Pensió d'aliments a favor de les filles de 200 euros mensuals per a cada una de les filles menors d'edat, actualitzable anualment d'acord amb l'IPC publicat per l'Institut Nacional d'Estadística o un altre organisme que el substituïsca, quantitat que s'haurà d'ingressar dins dels cinc primers dies de cada mes al número de compte que determine la mare.   
5. Despeses extraordinàries a mitges. Amb això s'entenen totes les despeses de caràcter extraordinari com les despeses de salut no incloses dins de l'assegurança mèdica, ortodòncia, oftalmòleg, ulleres, lentilles i qualssevol altres despeses de caràcter no necessari com classes particulars, excursions, esports, sempre que hi haja el consentiment de l'altre progenitor.   
6. No es pot interposar pronunciament pel que fa a la recuperació dels cognoms que tenien les parts abans de contraure matrimoni sense perjudici que la part interessada inste el procediment corresponent.  
Tot això, sense fer una condemna expressa a costes.  
Feu saber aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Expediu una testimoniança de la corresponent resolució al Punt de Trobada Familiar a fi que es complisca el que s'hi ha establit.  
  
Contra aquesta resolució es pot interposar un recurs d'apel·lació dins del termini de cinc dies des que es notifique.   
Per a admetre el recurs a tràmit cal acreditar, amb l'escrit d'interposició d'aquest, la constitució prèvia del dipòsit de 25 euros, si es tracta d'un recurs de reposició o revisió, i de 50 euros, si es tracta d'un d'apel·lació, en el compte de dipòsits i consignacions obert a Banesto amb el número 0087 per a aquest Jutjat, que es tornarà si s'estima totalment o parcialment el recurs, i es perdrà si s'admet o es confirma la resolució (disposició addicional 15a de la LO 1/2009). Així ho pronuncie, mane i firme.  
Publicació. La sentència anterior ha sigut firmada, llegida i publicada pel jutge que la subscriu, mentre celebrava audiència pública el dia de hui. En done fe».  
Atés que es desconeix el domicili o la residència actuals de la part demandada, mitjançant el manament de 8 de març de 2011, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència.  
  
  
Alcoi, 8 de març de 2011.- La secretària judicial: Lidiana Anduix Serra.